تورکیه جمهوریتی جمهور باشلیغی رجب طیب ایردوغان تورکیه نی دموکراسی و اقتصادی ساحه ده ینگی بیر اوسیش باسقیچی گه کیریتیش گه قرارلی ایکن لیکلرینی تیلگه آلدی.
استانبول توریاپ کورگزمه و کنگره مرکزیده اویوشتیریلگن 18- موسیاد ایکسپو کورگزمه پروگرامده گپیرگن ایردوغان جنابلری اولکه اوله راق هم ملت نینگ ساغلیغینی قوریقلش گه همده تولید و استخدام نی توخته مه ی آلغه باریشینی تامین ایتیش گه اورونگن لیکلرینی ایتدی.
ینگی تور کروناویروس (کوید-19) گه قرشی کوره ش خصوصیده هرنرسه قیلگن لیکلرینی، بیلیم آدملری نینگ مصلحتلریگه قره ب آدیم آتگن لیکلرینی ایتدی.
"شرطلردن اینگ یخشی شکلده فایده لنیب فو جریاندن فرصت یراتیش اورونیشیده میز. کسل لیک نینگ ایککینچی دالغه سی برچه دنیانی قمره ب آلگن بیر مرحله ده نسبتاً یخشیراق وضعیتده میز" دیب گپیردی.
ایردوغان دموکراسی و اقتصادی ساحه ده ینگی بیر اوسیش باسقیچی گه کیریتیش گه قرارلی ایکن لیکلرینی اورغوله دی.
"تورکیه نی سود-انفلاسیون-اسعار نرخی دامیدن قوتقریب آلیشیمیز شرط. سود سبب دیر. انفلاسیون نتیجه دیر. هم اقتصادی سیاستیمیزنی تحکیم ایتووچی همده دموکراسی و ایرکین لیگیمیزنی یوقاری درجه گه آلیب بارووچی، ملتیمیزنینگ کونده لیک حیاتده راحت قیله دیگن تیارگرلیکلر ایچیده میز" دیب ایتدی.
